I går blev plakater revet ned i Hirtshals. Nu er et kæmpebanner ved motorvejen blevet flænset. [b]
[/b]

Udenrigsministerens kampagnefolk blev mødt af det her syn i Hirsthals i morges. To store bannere er skåret op med kniv. Det er anden dag i træk at Lene Espersen er udsat for hærværk. Natten til onsdag blev 150 af hendes valgplakater skåret ned og stjålet i Hirtshals og omegn. - Det er jo ikke nogen mennesker, man kan tage særligt seriøst, der gør den slags ting. Det er i hvert fald mennesker, der har svært ved at forstå grundpillerne i vores demokrati. Jeg er ærgerlig over det, ikke mindst når man ved hvor mange andre mennesker rundt om på kloden, der sætter livet på spil for demokratiet. Så virker det meget pjattet at man gør sådan noget her i Nordjylland, siger Lene Espersen (Kons.) til TV2/Nord.